Opisthobranchiernes Orden. Dernæst folger Behandlingen af Thecosomerne, som ind- 
ledes med en Betragtning af denne Gruppes Morfologi"), der frembyder mange interessante, 
hidtil for en stor Del ikke tilstrækkelig paaagtede Momenter (se navnlig Afsnittene om 
Kappehulen, om Foden og om Skallen) De almindeligere Træk af den geografiske Ud- 
bredelse saavelsom Sporgsmaalet om Thecosomernes Ernæring er dernæst behandlede. Der- 
efter gaas over til den speciellere systematiske Fremstilling, i hvilken en Hovedvægt bestandig 
er lagt paa Formernes indbyrdes Sammenknytning, paa Variationen, paa Grænserne for de 
enkelte Arters og Varieteters Udbredelse ete. Tabellariske Sammenstillinger ere paa mange 
Steder givne for at lette Oversigten; det bemærkes, at disse i forste Linie har et viden- 
skabeligt Ojemed og først i neste det at tjene som Bestemmelses-Tavler. Ved de enkelte 
Arter er der givet Tabeller over Museets Materiale, ordnet efter Udbredelsen. Kun nogle 
enkelte ny Arter ere komne til, flere ældre derimod gaaede ind. — I det sidste Afsnit er 
endelig Gymnosomerne paa en lignende Maade behandlede. De frembyder i morfologisk 
Henseende en Del mindre Interesse, men her har Materialet til Gjengjæld sat Forf. i Stand 
til at udvide den faktiske Kundskab i ret betydelig Grad (se navnlig Dexiobranchæa, Spon- 
giobranchæa, Cliopsis), saaledes at Afdelingen vel tør siges ved nærværende Bearbejdelse at 
have vundet i videnskabelig Fylde. 
Med disse faa Bemærkninger overgives Arbejdet det videnskabelige Publikum til 
skjønsom Bedømmelse, idet jeg samtidig tillader mig offentlig at udtale min Tak til Prof. 
Steenstrup for den stillede Opgave og for den virksomme Interesse han har vist Arbejdet. 
Ogsaa Carlsberg-Fondet skylder jeg en Tak for den Understøttelse, som det har ydet 
mig til Afhandlingens Udarbejdelse. 
1) Anatomien er i det hele kun, hvor det af morfologiske Grunde var ønskeligt, medtaget i noget 
Omfang. Dette vil dog næppe være noget større Savn, da den alt i Forvejen er fyldig bearbejdet. 
